钦定古今图书集成/历象汇编/岁功典/第107卷 > 《元史》 > 冬夜酬魏少傅直史馆 北齐邢邵
## 钦定古今图书集成/历象汇编/岁功典/第107卷 > 《元史》 > 冬夜酬魏少傅直史馆 北齐邢邵

“年病从横至，动息不自安。兼豆未能饱，重裘讵解寒。
况乃冬之夜，霜气有馀酸。风音响北牖，月影度南端。
灯光明且灭，华烛新复残。衰颜依候改，壮志与时阑。
体羸不尽带，发落强扶冠。夜景将欲近，夕息故无宽。
忽有清风赠，辞义婉如兰。先言叹三友，次言惭一官。
丽藻高郑卫，专学美齐韩。”《审谕》〈一作喻〉虽有属，笔削少
能干。〈一作刊〉“高足自无限。积风良可抟。空想《青门》易，宁
见《赤松》难。”寄语东山道，高驾且盘桓。